Traian Almășan este din Cluj, are 26 de ani și este absolvent de Științe Economice, cu masterate în management turistic și dezvoltare regională durbilă.



A absolvit cele 12 clase și studiile universitare în limba germană în Cluj. Din anul I de facultate lucrează ca și ghid turistic, în special cu turiști de limba germană, dar nu numai.



Deși nu este membru al comunității germane, a ajuns să cunoască foarte bine istoria și tradițiile acestei etnii (în special a sașilor transilvăneni), umblând foarte mult în sate transilvănene, care majoritatea au un potențial turistic enorm - dar necunoscut și nevalorificat.

Momentan are propria agenție de turism - City Tours & Events, prin care aduce câteva (din fericire tot mai multe, de la an la an) grupuri de turiști străini prin România.



Circuitele oferite variază de la programe în jurul Clujului (tururi de oraș, excursii de o zi sau de weekend), până la programe tematice cu vizitarea satelor săsești din Transilvania, a bisericilor de lemn din Maramureș, a mânăstirilor din Bucovina, a Deltei etc.